Il-gvern tal-Libanu jirriżenja fost rabja fuq l-isplużjoni ta' Bejrut
Imtella' Awwissu 10, 2020 - Aġġornata 10 Ta' Awwissu, 2020 7:56pm Fil-Libanu, il-Gvern irriżenja fost rabja kbira mill-poplu minħabba l-isplużjoni tat-Tlieta li għadda li qerdet partijiet minn Bejrut u qatlet mal-200 persuna. Mas-6,000 oħra sfaw feruti, waqt li 300,000 spiċċaw bla dar. Il-Prim Ministru Hassan Diab ħabbar id-deċiżjoni tal-Gvern f'indirizz fuq it-televiżjoni nazzjonali fi tmiem laqgħa tal-kabinett. Ħafna residenti akkużaw lill-mexxejja tal-pajjiż bi ħtija minħabba allegat negliġenza u korruzzjoni. Id-dimostranti ilhom jumejn jipprotestaw fit-toroq għal bidla mill-qigħ fil-governanza u t-tmexxija tal-pajjiż. Protesti f'Beirut wara l-isplużjoni li ħalliet ħerba sħiħa